text: Yoga hitter  - også i Sønderjylland
  29 september 2015 kl. 09.14
  Yoga er i kraftig vækst i Danmark. I Sønderborg ligger Anett Lotus Fleurs yoga studio og her er ligefrem ventelister for at komme ind  
  Men det er ikke kun i Sønderborg, at det er populært at dyrke den gamle indiske aktivitet. På landsplan er andelen af voksne danske yogaudøvere mere end seksdoblet over de sidste 18 år. 
  En rapport fra VIFO (Videncenter For Folkeoplysning) viser, at de unge opsøger yogaen i fitnesscentre, mens gruppen af kvinder mellem 30 og 45 år mest dyrker yoga i private yogastudier og ældre gør det på aftenskoler.
  Tidligere forbandt mange yoga med indiske guruer, religioner og en lidt alternativ livsstil, men i løbet af de seneste fem år er yoga blevet en træningsform, som den almindelige dansker også dyrker.
  Det er dog mest kvinder, der er vilde med yoga. Ifølge rapporten fra VIFO er hele 90 procent af yogaudøverne herhjemme nemlig hunkøn.
  Naboer på TV SYD+ besøger i dag Hørup Hav på Als, hvor yogainstruktør Anett Lotus Fleur Bertelsen bor.
  Det er direkte kl 15 og med genudsendelser kl 19.55 og 22.35.
  